Diari Oficial de la Generalitat Valenciana


Sumari del DOGV 9898, del 22-07-2024 (2024/7052)

RESOLUCIÓ de 25 de juny de 2024, de la Direcció General de Transports i Logística, per la qual s'autoritza ampliar determinats àmbits de prestació de servicis de taxi amb motiu de la celebració d'esdeveniments festius durant l'any 2024 a la província de València.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7052

CVE
:   DJIK-J-4498-1516

Data del document
:   25-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * taxi

L'article 21.4 de la Llei 13/2017, de 8 de novembre, de la Generalitat, del taxi de la Comunitat Valenciana, permet exceptuar la limitació geogràfica dels servicis de taxi quan es produïsquen situacions temporals i extraordinàries que donen lloc a un increment de la demanda superior a l'oferta existent en l'àrea on s'originen. Esta possibilitat està limitada a taxis amb residència en àmbits limítrofs o pròxims i aplicant la tarifa pròpia de l'àmbit de residència de l'autorització o, si és el cas, a tarifa interurbana.

A fi d'acomodar, durant la celebració dels esdeveniments festius programats per a este any 2024 a la província de València, l'oferta de taxi existent a la demanda extraordinària de servicis que estos esdeveniments festius generen és procedent ampliar, de manera puntual, l'àmbit de prestació de servicis de taxi de vehicles amb residència en àmbits funcionals limítrofs o pròxims, amb la finalitat de garantir, en estos casos, la cobertura de les necessitats de mobilitat que es produïsquen i oferir un bon servici de taxi.

En conseqüència, i vistes les sol·licituds presentades per la Federació Sindical del Taxi, l'Associació Gremial-Agrupació Local de Taxis d'Alzira, l'Ajuntament de Gandia, l'Associació Servi Taxi de Sagunt i l'Associació Gremial Provincial d'Autotaxis de València, amb dates de Registre d'entrada 06.02.2024, 06.02.2024, 16.02.2024 i 30.10.2023 i 14.03.2024, respectivament.

Vistes les al·legacions presentades per l'Associació de Taxistes de Gandia de 13.03.2024 i 17.05.2024, l'Agrupació Local de Taxis d'Alzira de 23.04.2024, l'Associació Radiotaxi Sagunt Camp de Morvedre de 29.04.2024, Radiotaxi Cullera de 03.05.2024, Ajuntament d’Oliva de 28.05.2024, Ajuntament de Cullera de 28.05.2024 i Confederació de Taxistes Autònoms de la Comunitat de 31.05.2024, a la vista de la Resolució de 9 d'abril de 2024, de la Direcció General de Transports i Logística, per la qual s'autoritza ampliar determinats àmbits de prestació de servicis de taxi amb motiu de la celebració d'esdeveniments festius durant l'any 2024 a la província de València i que va ser publicada en el *Diari Oficial de la Generalitat Valenciana*  el 12 d'abril de 2024.

En virtut de les competències delegades atorgades per Resolució de 6 de maig de 2024, de la Direcció General de Transports i Logística, sobre delegació de firma en les persones titulars de les direccions dels servicis territorials de Transport (DOGV 9853, 21.05.2024),

RESOLC

*Primer (comarca de la Safor)*

Autoritzar els titulars d'autorització VT amb residència a l'àrea de prestació conjunta de la Safor, Gandia, Tavernes de la Valldigna i Oliva la presa de servici de viatgers fora de la seua àrea funcional, en els municipis i en les dates de l'any en curs que es detallen a continuació:

*a*) A Oliva per la celebració de Moros i Cristians, els dies 19, 20, 21 i 22 de juliol.

– Tots els dies dels mesos de juny, juliol, agost i setembre de 2024.

– Nadal, Nit de Nadal, Nit de Cap d'Any i Reis, dies 24, 25 i 31 de desembre de 2024 i els dies 1 i 6 de gener de 2025 de 21.00 hores a 09.00 hores de l'endemà.

*b*) A Tavernes de la Valldigna:

– Tots els dies dels mesos de juny, juliol, agost i setembre de 2024.

– Pel festival Festivern, del 29 de desembre de 2024 a l'1 de gener de 2025.

– Nadal, Nit de Nadal, Nit de Cap d'Any i Reis, els dies 24, 25, 27, 28, 29, 30 i 31 de desembre de 2024 i els dies 1, 4, 5 ,6, de gener de 2025 de 21.00 hores a 09.00 hores de l'endemà.

*c*) A Gandia:

– Tots els dies dels mesos de juny, juliol, agost i setembre de 2024.

– Pirata Beach Fest els dies 10 a 13 de juliol de 2024.

– Festival Mediterrània 2024 els dies 15 a 17 d'agost de 2024.

– Per la fira i festes locals, del 28 de setembre al 2 d'octubre de 2024.

– Nadal, Nit de Nadal, Nit de Cap d'Any i Reis, dies 24, 25 i 31 de desembre de 2024 i els dies 1 i 6 de gener de 2025 de 21.00 hores a 09.00 hores de l'endemà.

*d)* En qualsevol dels municipis de la comarca de la Safor:

– Tots els dies dels mesos de juny, juliol, agost i setembre de 2024.

– Nadal, Nit de Nadal i Nit de Cap d'Any, dies 24, 25 i 31 de desembre de 2024 de 21.00 hores a 09.00 hores de l'endemà.

*e)* A Cullera:

– Festival Zevra del 19 al 23 de juliol de 2024.

– Festival Medusa del 7 al 13 d'agost de 2024.

*Segon (comarca de la Ribera Baixa)*

Autoritzar els titulars d'autoritzacions VT amb residència en qualsevol dels municipis de la Ribera Baixa, Ribera Alta i Tavernes de la Valldigna, la presa de servici de viatgers a Cullera**:**

– Tots els dies dels mesos de juny, juliol, agost i setembre de 2024.

– Tots els dies dels mesos de juny, juliol, agost i setembre de 2024 en el Medusa Beach Club de Cullera.

– Festival Zevra del 19 al 23 de juliol de 2024.

– Festival Medusa del 7 al 13 d'agost de 2024.

Autoritzar els taxis de Cullera la presa de servici de viatgers a Tavernes de la Valldigna:

– Pel festival Festivern, del 29 de desembre de 2024 a l'1 de gener de 2025.

*Tercer*

Autoritzar els titulars d'autorització VT amb residència a l'àrea de prestació conjunta de València, la recollida de viatgers fora del seu àmbit, en les condicions que es detallen a continuació:

– A Cullera, per la celebració del Festival Zevra del 19 al 22 de juliol de 2024 i el Medusa Sunbeach Festival, del 7 al 13 d'agost de 2024.

– A Buñol, amb motiu de La Tomatina, el 28 d'agost de 2024.

– A Cheste, per la celebració del Gran Premi de Moto GP, els dies 15 a 17 de novembre de 2024.

*Quart*

Autoritzar els titulars d’autoritzacions amb residència a Alzira per a arreplegar usuaris fora del seu àmbit, en els següents esdeveniments:

– A Buñol, amb motiu de La Tomatina, el 28 d'agost de 2024.

– A Cheste, per la celebració del Gran Premi de Moto GP, els dies 15 a 17 de novembre de 2024.

*Quint*

Que en les següents dates els taxis de l’APC de València puguen realitzar la presa de servici de viatgers fora de la seua àrea funcional, en l’APC del Camp de Morvedre amb reciprocitat i en les dates de l'any que es detallen a continuació:

– Sagunt a Escena del 3 al 27 d'agost de 2024.

– Festardor de l’11 al 14 d'octubre de 2024.

*Sext*

La present resolució està supeditada a l'efectiva celebració dels esdeveniments assenyalats, i s’acomodarà als dies en què efectivament se celebre l'esdeveniment.

*Sèptim*

Els taxis amb residència en el municipi d'inici del servici tindran prioritat en la presa de viatgers en les parades existents o habilitades per a la provisió dels servicis de transport en vehicles de turisme pels ajuntaments amb motiu dels esdeveniments indicats en la present resolució.

*Octau*

La present resolució tindrà efecte des del dia de la seua firma, i deixa sense efectes la Resolució de 9 d'abril de 2024, de la Direcció General de Transports i Logística, per la qual s'autoritza ampliar determinats àmbits de prestació de servicis de taxi amb motiu de la celebració d'esdeveniments festius durant l'any 2024 a la província de València i que va ser publicada en el *Diari Oficial de la Generalitat Valenciana*  el 12 d'abril de 2024.

Contra la present resolució que no esgota la via administrativa, es podrà interposar recurs d'alçada davant la Secretaria Autonòmica d'Infraestructures i Transports en el termini d'un mes, a comptar des de l’endemà de la seua publicació en el *Diari Oficial de la Generalitat Valenciana*, d'acord amb el que establixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjuí que s'utilitze qualsevol altra via que es considere oportuna.

  

València, 25 de juny de 2024

(p. d., R 06.05.2024; DOGV 9853, 21.05.2024)

M. Pilar Álvarez Montero

Cap del Servici Territorial de Transports de València